Kappok aartappels met 'n Twist | Annelien Pienaar
Is daar 'n tower-kunsie of twee om veerligte kappok aartappels te maak of is dit net geluk? Nee, dit het alles te doen met die varieteit van die aartappel wat gebruik word. Ek verkies om 'n melerige soort aartappel te gebruik wat die veerligtheid van die fyn aartppels verseker. Maar wat gemaak as jy net 'n kombinasie aartappel in die spens het? Ek het hierdie soort aartappel getoets en 'n heerlike veerligte Kappok aartappel resep ontwikkel. Indien jy nie seker is oor aartappel varieteite nie, kan jy die artikel oor Aartappel varieteite lees. Klik hier: https://annelienpienaar.co.za/2019/01/16/aartappels-watter-kultivar-om-te-gebruik-in-jou-huis/
Die kinkel in die Kappok aartappels is twee ledig. Ek hou van knoffel of uie geur in Kappok aartappel en my moeder het altyd uie fyn gekap en dan in botter met vars dill blaartjies soteer totdat die uie glansend en amper bruin was. Daarna het sy dit by die fyn aartappels in gemeng en ons kon as kinders nie genoeg kry. Sy het ook die aartappels nie deur 'n aartappel rys sif gesit maar met die hand en 'n aartappel "masher" fyn gedruk maar nie te fyn sodat jy nog die klontjies van die smeltende aartappel kon proe. Tot vandag is ek gek oor hierdie kombinasie.
Ek het met die toets van die resep ook gevind as mens Kappok aartappels wil maak en die aartappels in 'n voedselverwerker of deur 'n sif vryf, dit geneig is om 'n taai storie te raak wat nie romerig en lig is. Dus, gebruik ek maar die ou metode en druk die aartappels per hand en die ou "masher" fyn. So, kyk mooi na die manier hoe jy die aartappel verwerk want dit het ook 'n invloed op die tekstuur van die finale produk.
6 aartappels, up-to-date, medium grootte, gekook met skil tot sag
½ t vars gemaalde swart peper
Skil die aartappels so warm as moontlik en druk fyn met 'n aartappel drukker. Voeg die melk en botter by en roer goed deur. Indien nog te grof kan die aartappel net verder fyn gedruk word. Voeg die geur en smaak middels by en bedien warm.
1 k uie fyn gesny, ¼ k dill blare, vars, gesnipper en gebraai met 30 g botter tot glansend en amper bruin. Stoom die uie vir die eerste 10 minute met deksel op oor matige hitte. Voeg dadelik by die warm kappok aartappels.
Herman Kern January 26, 2019 at 6:18 am	- Reply
Dis sonde om die skil te verwyder, ek verkies my skil saam met die aartappel fyngedruk, die gebraaide uie triek is ook waarme ek groot geword het.